text: Far fængslet for trusler mod børn
  13 august 2010 kl. 13.42
  Den 40-årige mand, som torsdag blev efterlyst for at have hentet sine to børn uden tilladelse, blev fængslet i 14 dage i et  grundlovsforhør. Manden blev fængslet i surrogat. 
  
  Han sigtes for trusler mod børnene. Politiet vil ikke uddybe, hvilken form for trusler den 40-årige far er sigtet for
  .
  Ingen tvang
  Torsdag formiddag troppede manden pludselig op på børnenes skole og afhentede dem.
  Flere medier skrev, at børnene var blevet bortført, selv om farens afhentning skete uden den mindste brug af tvang.
  Mindre end fem timer senere blev manden anholdt i Billund efter at have tilbragt dagen i Legoland med børnene, som moren har forældremyndigheden over.
  
  Du har taget alt fra mig...
  Det var politiet, der begærede lukkede døre. Anklageren læste sigtelsen op - og den tyder på, at manden har sendt adskillige SMS'er til moderen. En af den havde ordlyden: "Du har taget alt fra mig. Nu tager jeg alt fra dig".
  
  Menneskejagt
  Syd- og Sønderjyllands Politi lavede en større efterforskning, da manden havde hentet børnene på otte og 11 år på deres skole i Esbjerg.
   Børnenes mor beskrev manden som depressiv og hun frygtede, at han ikke kunne tage vare på børnene.
  